section_heading: 2016.
paragraph_text: Hrvatski biciklist Matija Kvasina (Synergy Baku Cycling Project) drugi je stigao na cilj četvrte, 'kraljevske' etape utrke Tour of Croatia vožene 22. travnja, koja je cilj imala na Učki, a tim je rezultatom preuzeo vodstvo u ukupnom redoslijedu dvije etape prije završetka. Pobjednik etape koja je start imala u Crikvenici bio je Austrijanac Riccardo Zoidl (Trek) koji se za nešto više od tri sata popeo na Učku, s 28 sekundi prednosti pred Kvasinom i Španjolcem Victorom de la Parteom (CCC). Peti je na cilj stigao drugi hrvatski biciklist Radoslav Rogina, član slovenske momčadi Adria Mobil.<ref>Tour of Croatia: Matija Kvasina u majici vodećeg, Hina, pristupljeno 24. travnja 2016.